Ordonanța președintelui Tribunalului din 26 iulie 2023 – OT/Consiliul
(Cauza T-286/23 R)
(„Procedură de măsuri provizorii – Politica externă și de securitate comună – Măsuri restrictive adoptate în raport cu acțiunile Rusiei care subminează sau amenință integritatea teritorială, suveranitatea și independența Ucrainei – Înghețarea fondurilor – Cerere de măsuri provizorii – Lipsa urgenței”)
Limba de procedură: franceza
Părțile
Reclamant: OT (reprezentanți: J.-P. Hordies, C. Sand și P. Blanchetier, avocați)
Pârât: Consiliul Uniunii Europene (reprezentanţi: M.-C. Cadilhac, V. Piessevaux și A. Boggio-Tomasaz, agenți)
Obiectul
Prin cererea sa întemeiată pe articolele 278 și 279 TFUE, reclamantul solicită suspendarea executării Regulamentului de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75 I, p. 1) și a Deciziei (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75 I, p. 134), în măsura în care aceste acte îl privesc.
Dispozitivul
Respinge cererea de măsuri provizorii.
Cererea privind cheltuielile de judecată se soluționează odată cu fondul.
____________